10 اروپا اولکه ‌سیده تخمیناً 500 مینگ کیشی نینگ اشتراکی بیلن اوتکزیلگن تدقیقات نینگ نتیجه ‌لری، Annals of Internal Medicine آتیده گی مجله ده چاپ ایتیلدی.
Imperial College of London عالی بیلیم یورتی نینگ خلق‌ ارا سرطان تدقیقاتلری دستوریده وظیفه‌ دار بولگن متخصصلر، کوپ قهوه‌ ایچگنلرده اولیم خوفی آز ایکنینی، اینیقسه‌ یوره‌ ک کسل لیگی و آش قازان کسل لیکلری ینه‌ کم کوریلگنینی معلوم قیلماقده.
Cambridge عالی بیلیم یورتیدن پروفیسور سِر د‌وید سپییگیل هالتیر، اولیم نسبتلری بیلن  قهوه‌ نینگ توغریدن علاقه ‌سی بار لیگی تثبیت بولگنده، هر کون بیر پیاله‌ کوپ قهوه‌ ایچیش، بیر ایرکک نینگ عمرینی تخمیناً 3 آی، بیر عیال نینگ عمرینی  ایسه  تخمیناً  1 آی اوزه‌ ته‌ دی، دیگن نظریه ده دیر.
باشقه‌ تاماندن تدقیقاتچیلر، جوده‌ کوپ قهوه‌ ایچیش عیاللرده تخمدان سرطان کسل لیگی گه سبب بوله ‌دی دیب آگاهلنتیردی.
انگلستان ملي سلامتلیک خدمتی، حامله عیاللر کونده‌ 200 ملي گرا‌مدن زیاد قهوه‌ ایچمس لیگی کیره‌ ک دیب معلوم قیلدی
